**אליסון מישל פליקס** (באנגלית: **Allyson Michelle Felix** נולדה ב-18 בנובמבר 1985) היא אתלטית אמריקאית. היא האתלטית האישה המעוטרת ביותר בכל הזמנים וחמישית בכלל, במשחקים האולימפיים, עם 11 מדליות, מהן 7 זהב, 3 כסף ו-1 ארד וכן האתלטית המעוטרת ביותר בכל הזמנים באליפויות העולם, עם 20 מדליות, מהן 14 זהב, 3 כסף ו-3 ארד, ושיאנית העולם בריצת שליחות 4x100 מטר ובריצת שליחים 4x400 מטר משולב.

פליקס הייתה לאתלטית המצטיינת והמעוטרת ביותר בתחרויות האתלטיקה שנערכו באולימפיאדת לונדון (2012) עם 3 מדליות זהב והייתה שותפה לקביעת שיא עולם חדש בריצת שליחות 4x100 מטר. היא זכתה 3 פעמים ברציפות באליפות העולם בריצת 200 מטר (הלסינקי 2005, אוסקה 2007 וברלין 2009) ו-4 פעמים בריצת שליחות 4x400 מטר.

בשנת 2020 הופיעה ברשימת 100 האנשים המשפיעים השנתית של המגזין "טיים", "טיים 100".

ביוגרפיה
--------

אליסון פליקס נולדה בלוס אנג'לס, קליפורניה.

### 2004

באולימפיאדת אתונה (2004) זכתה במדליית כסף בריצת 200 מטר ב**שיא עולם חדש לנוער** של 22.18 שניות, אחרי ורוניקה קמפבל-בראון מג'מייקה (22.05 שניות) ולפני דבי פרגוסון מאיי בהאמה (22.30 שניות).

### 2005

#### אלופת העולם

באליפות העולם באתלטיקה שנערכה בשנת 2005 בהלסינקי, פינלנד זכתה במדליית זהב בריצת 200 מטר בתוצאה של 22.16 שניות, לפני בת ארצה ראשל בון-סמית' (22.31 שניות) וכריסטין ארון מצרפת (22.31 שניות).

### 2007

באליפות העולם באתלטיקה שנערכה באוסקה, יפן בשנת 2007 זכתה ב-3 מדליות זהב. בריצת 200 מטר בתוצאה של 21.81 שניות, הזמן המהיר ביותר שניקבע מאז 1999 על ידי אינגר מילר מארצות הברית, לפני קמפבל (22.34 שניות) וסוזנתיקה ג'איאנסינגה מסרי לנקה (22.63 שניות), בריצת שליחות 4x100 מטר ביחד עם לוריין ויליאמס, מיקלה ברבר וטורי אדוארדס בתוצאה של 41.98 שניות (תוצאת השנה בעולם), לפני ג'מייקה (42.01 שניות) ובלגיה (42.75 שניות) ובריצת שליחות 4x400 מטר ביחד עם דידי טרוטר, מרי ויינברג וסניה ריצ'רדס בתוצאה של 3:18.55 דקות (תוצאת השנה בעולם) לפני, ג'מייקה (3:19.73 דקות) ובריטניה (3:20.04 דקות).

### 2008

#### מדליית זהב אולימפית

באולימפיאדת בייג'ינג (2008) זכתה בשתי מדליות. מדליית זהב במסגרת ריצת שליחות 4x400 מטר בתוצאה של 3:18.54 דקות ביחד עם ויינברג, מוניק הנדרסון וריצ'רדס, לפני רוסיה (3:18.82 דקות) וג'מייקה (3:20.40 דקות) ומדליית כסף בריצת 200 מטר בתוצאה של 21.93 שניות, אחרי קמפבל-בראון (21.74 שניות) ולפני קרון סטיוארט אף היא מג'מייקה (22.00 שניות).

### 2009

באליפות העולם באתלטיקה שנערכה בברלין, גרמניה בשנת 2009 זכתה פליקס בשתי מדליות זהב, בריצת 200 מטר בפעם השלישית ברציפות בתוצאה של 22.02 שניות, לפני קמפבל-בראון (22.35 שניות) ופרגוסון-מקנזי (22.41 שניות) ובריצת שליחות 4x400 מטר בפעם השנייה ברציפות ביחד עם דבי דאן, לשינדה דמוס וריצ'רדס בתוצאה של 3:17.83 דקות, לפני ג'מייקה (3:21.15 דקות) ורוסיה (3:21.64 דקות).

### 2010

באליפות העולם באתלטיקה באולם שנערכה בדוחא, קטר במרץ 2010 זכתה פליקס במדליית זהב בריצת שליחות 4x400 מטר בתוצאה של 3:27.34 דקות.

### 2011

באליפות העולם באתלטיקה, שנערכה בשנת 2011 בטגו, קוריאה הדרומית זכתה פליקס ב-4 מדליות, 2 זהב, כסף וארד. מדליות זהב בריצת שליחות 4x100 מטר בתוצאה של 41.56 שניות, לפני ג'מייקה (41.70 שניות) ואוקראינה (42.51 שניות) ובריצת שליחות 4x400 מטר בתוצאה של 3:18.09 דקות, לפני ג'מייקה (3:18.71 דקות) וברית המועצות (3:19.36 דקות). מדליית כסף בריצת 400 מטר בשיא אישי של 49.59 שניות, אחרי אמנטל מונטשו מבוטסואנה (49.56 שניות) ולפני אנסטסיה קפצ'ינסקאיה מרוסיה (50.24 שניות). מדליית ארד בריצת 200 מטר בתוצאה של 22.42 שניות, אחרי קמפבל-בראון (22.22 שניות) ובת ארצה כרמליטה ג'טר (22.37 שניות) ולא הצליחה להגן על תוארה ולזכות בפעם רביעית ברציפות.

### 2012

#### האתלטית המצטיינת באולימפיאדה

באולימפיאדת לונדון (2012) זכתה פליקס ב-3 מדליות זהב והייתה לאתלטית המעוטרת והמצטיינת ביותר במשחקים אלו. מדליות זהב בריצת 200 מטר בתוצאה של 21.88 שניות, לפני האלופה האולימפית הטרייה ב-100 מטר, שלי אן פרייזר מג'מייקה (22.09 שניות) ובת ארצה כרמליטה ג'טר (22.14 שניות), בריצת שליחות 4x100 מטר ביחד עם טיאנה מדיסון, ביאנקה נייט וג'טר בשיא עולם חדש של 40.82 שניות, שיפור של 55 מאיות השנייה לשיא העולם הוותיק בן ה-27 שנים שנקבע על ידי מזרח גרמניה (41.37 שניות), לפני ג'מייקה שקבעה שיא לאומי חדש של 41.41 שניות ואוקראינה שאף היא קבעה שיא לאומי חדש של 42.04 שניות ובריצת שליחות 4x400 מטר ביחד עם דידי טרוטר, פרנסינה מק'קורורי וסניה ריצ'רדס בתוצאה של 3:16.87 דקות, לפני רוסיה 3:20.23 דקות וג'מייקה (3:20.95 דקות). נוסף לכך, היא סיימה במקום חמישי בריצת 100 מטר בשיאי אישי חדש של 10.89 שניות.

### 2013

באליפות העולם באתלטיקה שנערכה במוסקבה שברוסיה באוגוסט 2013, נשכבה פליקס על המסלול במהלך ריצת גמר ריצת 200 מטר בשל מתיחה של שרירי מיתר הברך (hamstring). בשלב חצי הגמר היא קבעה את התוצאה המהירה ביותר בשלב זה ואת התוצאה השנייה בטיבה בתחרות כולה 22.30 שניות. עקב הפציעה נמנע ממנה להשתתף בריצת השליחות 4x400 מטר.

### 2015

באליפות העולם שנערכה בבייג'ינג, סין באוגוסט 2015 זכתה פליקס ב-3 מדליות, מדליית זהב ושתי מדליות כסף. מדליית זהב, בריצת 400 מטר בשיא אישי חדש של 49.26 שניות, לפני שוני מילר מאיי בהאמה (49.67 שניות) ושריקה ג'קסון מג'מייקה (49.99 שניות). מדליות כסף, בריצת שליחות 100×4 בתוצאה של 41.68 שניות, אחרי ג'מייקה שקבעה שיא אליפות חדש של 41.07 שניות ולפני טרינידד וטובגו שקבעה שיא לאומי חדש של 42.03 שניות ובריצת שליחות 400×4 בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות).

### 2016

באולימפיאדת ריו דה ז'ניירו (2016) זכתה פליקס ב-3 מדליות, 2 זהב ו-1 כסף. מדליות זהב, בריצות השליחות 4x100 מטר בתוצאה של 41.01 שניות, לפני ג'מייקה (41.36 שניות) ובריטניה (41.77 שניות) ו-4x400 מטר בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות). מדליית כסף, בריצת 400 מטר 49.51 שניות, אחרי שוני מילר (49.44 שניות) ולפני שריקה ג'קסון (49.85 שניות).

### 2017

באליפות העולם שנערכה בלונדון באוגוסט 2017 זכתה פליקס ב-3 מדליות, 2 מדליות זהב ו-1 ארד. מדליות זהב, בריצת שליחות 100×4 בתוצאה של 41.82 שניות, לפני בריטניה (42.12 שניות) וג'מייקה (42.19 שניות) ובריצת שליחות 400×4 בתוצאה של 3:19.02 דקות, לפני בריטניה (3:25.00 דקות) ופולין (3:25.41 דקות). מדליית ארד, בריצת 400 מטר בתוצאה של 50.08 שניות, אחרי בת ארצה פיליס פרנסיס (49.92 שניות) וסאלווה איד נאסר מבחריין (50.06 שניות) ובכך הפכה לאתלטית המעוטרת ביותר בכל הזמנים באליפויות העולם הן בין הגברים והן בין הנשים, עם 16 מדליות בסך הכל, מהן 11 מדליות זהב, 3 מדליות כסף ו-2 מדליות ארד.

### 2019

באליפות העולם, שנערכה בדוחה בסוף ספטמבר 2019, זכתה פליקס בשתי מדליות זהב, בריצת שליחים 4x400 מטר משולבת ב-2 אתלטיות ו-2 אתלטים, שנערכה לראשונה בתולדות אליפויות העולם, ביחד עם וילברט לונדון, קורטני אוקולו ומייקל צ'רי בשיא עולם חדש של 3:09.34 דקות, לפני ג'מייקה (3:11.78 דקות) ובחריין (3:11.82 דקות) ובריצת שליחות 4x400 מטר לאחר שהשתתפה בשלב המוקדמות.

### 2021

באולימפיאדת טוקיו (2020), זכתה פליקס בשתי מדליות, זהב וארד. מדליית זהב בריצת שליחות 4x400 מטר ביחד עם סידני מק'לוכלין, דלילה מוחמד ואתינג מו בתוצאה של 3:16.85 דקות, לפני פולין (3:20.53 דקות) וג'מייקה (3:21.24 דקות) ומדליית ארד בריצת 400 מטר בתוצאה 49.46 שניות, אחרי שוני מילר-אואיבו (48.36 שניות) ומריליידי פאולינו מהרפובליקה הדומיניקנית (49.20 שניות).

שיאים אישיים
------------

| ריצה | תוצאה | שנה |
| --- | --- | --- |
| ריצת 60 מטר | 7.10 שניות | 2012 |
| ריצת 100 מטר | 10.89 שניות | 2012 |
| ריצת 200 מטר | 21.69 שניות | 2012 |
| ריצת 300 מטר | 36.33 שניות | 2007 |
| ריצת 400 מטר | 49.26 שניות | 2015 |

קישורים חיצוניים
----------------

ויקישיתוף מדיה וקבצים בנושא **אליסון פליקס** בוויקישיתוף
* 

* אתר האינטרנט הרשמי של אליסון פליקס (באנגלית)
* אליסון פליקס, ברשת החברתית אקס (טוויטר)

* אליסון פליקס, ברשת החברתית אינסטגרם

* אליסון פליקס, באתר הוועד האולימפי הבין-לאומי

* אליסון פליקס, באתר olympedia.org

* אליסון פליקס, באתר התאחדות האתלטיקה הבין-לאומית

* אליסון פליקס, באתר ליגת היהלום

* אליסון פליקס, באתר Track and Field (נשים)

* אליסון פליקס, באתר נבחרת ארצות הברית באתלטיקה
* איתן דולפן, ‏הקאמבק של האמא המהירה בעולם, באתר דבר העובדים בארץ ישראל, 2 באוגוסט 2021

הערות שוליים
------------

1. ↑  2 אתלטיות ו-2 אתלטים
2. ↑  2 אתלטיות ו-2 אתלטים
3. ↑  Allyson Felix: The 100 Most Influential People of 2020, Time
4. ↑  ראו כאן

| זוכות פרס אתלטית השנה בעולם |
| --- |
| 

|  |
| --- |
| 1988: פלורנס גריפית' ג'וינר ארצות הבריתארצות הברית • 1989: אנה פידליה קירוט קובהקובה • 1990: מרלין אוטי ג'מייקהג'מייקה • 1991: קטרין קראבה גרמניהגרמניה • 1992: הייקה הנקל גרמניהגרמניה • 1993: סאלי גנל בריטניהבריטניה • 1994: ג'קי ג'וינר קרסי ארצות הבריתארצות הברית • 1995: גוון טורנס ארצות הבריתארצות הברית • 1996: סווטלנה מסטרקובה רוסיהרוסיה • 1997: מריון ג'ונס ארצות הבריתארצות הברית • 1998: מריון ג'ונס ארצות הבריתארצות הברית • 1999: גבריאלה סאבו רומניהרומניה • 2000: מריון ג'ונס (נשלל) ‏ ארצות הבריתארצות הברית • 2001: סטייסי דרגילה ארצות הבריתארצות הברית • 2002: פולה רדקליף בריטניהבריטניה • 2003: הסטרי קלוטה דרום אפריקהדרום אפריקה • 2004: ילנה איסינבייבה רוסיהרוסיה • 2005: ילנה איסינבייבה רוסיהרוסיה • 2006: סניה ריצ'רדס ארצות הבריתארצות הברית • 2007: מסרט דפאר אתיופיהאתיופיה • 2008: ילנה איסינבייבה רוסיהרוסיה • 2009: סניה ריצ'רדס ארצות הבריתארצות הברית • 2010: בלנקה ולאשיץ' קרואטיהקרואטיה • 2011: סאלי פירסון אוסטרליהאוסטרליה • 2012: אליסון פליקס ארצות הבריתארצות הברית • 2013: שלי-אן פרייזר-פרייס ג'מייקהג'מייקה • 2014: ואלרי אדמס ניו זילנדניו זילנד • 2015: גנזבה דיבאבה אתיופיהאתיופיה • 2016: אלמז איינה אתיופיהאתיופיה • 2017: נפיסטו ת'יאם בלגיהבלגיה • 2018: קתרין איברגואן קולומביהקולומביה • 2019: דלילה מוחמד ארצות הבריתארצות הברית • 2020: יולימאר רוחאס ונצואלהונצואלה • 2021: אליין תומפסון-הרה ג'מייקהג'מייקה • 2022: סידני מק'לוכלין ארצות הבריתארצות הברית • 2023: פיית' קיפייגון קניהקניה, יולימאר רוחאס ונצואלהונצואלה, טיגיסט אספה אתיופיהאתיופיה |

 |

|  אלופות אולימפיות - ריצת 200 מטר (נשים) |
| --- |
| 

|  |
| --- |
| (1948): פאני בלנקרס-קון הולנדהולנד • (1952): מרג'ורי ג'קסון אוסטרליהאוסטרליה • (1956): בטי קאת'ברט אוסטרליהאוסטרליה • (1960): וילמה רודולף ארצות הבריתארצות הברית • (1964): אדית מקגוויר ארצות הבריתארצות הברית • (1968): אירנה שווינסקה פוליןפולין • (1972): רנטה שטכר מזרח גרמניהמזרח גרמניה • (1976): ברבל וקל מזרח גרמניהמזרח גרמניה • (1980): ברבל ווקל מזרח גרמניהמזרח גרמניה • (1984): ואלרי בריסקו-הוקס ארצות הבריתארצות הברית • (1988): פלורנס גריפית' ג'וינר ארצות הבריתארצות הברית • (1992): גוון טורנס ארצות הבריתארצות הברית • (1996): מארי-ז'וזה פרק צרפתצרפת • (2000): פולין דייוויס-תומפסון בהאמהבהאמה • (2004): ורוניקה קמפבל-בראון ג'מייקהג'מייקה • (2008): ורוניקה קמפבל-בראון ג'מייקהג'מייקה • (2012): אליסון פליקס ארצות הבריתארצות הברית • (2016): אליין תומפסון ג'מייקהג'מייקה • (2020): אליין תומפסון-הרה ג'מייקהג'מייקה |

 |

| אלופות עולם באתלטיקה – ריצת 200 מטר (נשים) |
| --- |
| 

|  |  |
| --- | --- |
| 1983: מריטה קוך מזרח גרמניהמזרח גרמניה • 1987: זילקה גלדיש מזרח גרמניהמזרח גרמניה • 1991: קטרין קראבה מזרח גרמניהמזרח גרמניה • 1993: מרלין אוטי ג'מייקהג'מייקה • 1995: מרלין אוטי ג'מייקהג'מייקה • 1997: ז'אנה פינטוסביץ'-בלוק אוקראינהאוקראינה • 1999: אינגר מילר ארצות הבריתארצות הברית • 2001: דבי פרגוסון-מקנזי בהאמהבהאמה • 2003: אנסטסיה קפצ'ינסקאיה רוסיהרוסיה • 2005: אליסון פליקס ארצות הבריתארצות הברית • 2007: אליסון פליקס ארצות הבריתארצות הברית • 2009: אליסון פליקס ארצות הבריתארצות הברית • 2011: ורוניקה קמפבל-בראון ג'מייקהג'מייקה • 2013: שלי-אן פרייזר-פרייס ג'מייקהג'מייקה • 2015: דפנה סחיפרס הולנדהולנד • 2017: דפנה סחיפרס הולנדהולנד • 2019: דינה אשר-סמית' בריטניהבריטניה • 2022: שריקה ג'קסון ג'מייקהג'מייקה • 2023: שריקה ג'קסון ג'מייקהג'מייקה |  |

 |

| אלופות עולם באתלטיקה – ריצת 400 מטר (נשים) |
| --- |
| 

|  |  |
| --- | --- |
| 1983: ירמילה קרטוכווילובה צ'כוסלובקיהצ'כוסלובקיה • 1987: אולגה בריזגינה ברית המועצותברית המועצות • 1991: מארי-ז'וזה פרק צרפתצרפת • 1993: ג'רל מיילס קלארק ארצות הבריתארצות הברית • 1995: מארי-ז'וזה פרק צרפתצרפת • 1997: קתי פרימן אוסטרליהאוסטרליה • 1999: קתי פרימן אוסטרליהאוסטרליה • 2001: אמי מבקה תיאם סנגלסנגל • 2003: אנה גווארה מקסיקומקסיקו • 2005: טוניק ויליאמס-דרלינג בהאמהבהאמה • 2007: כריסטין אוהורוגו בריטניהבריטניה • 2009: סניה ריצ'רדס ארצות הבריתארצות הברית • 2011: אמנטל מונטשו בוטסואנהבוטסואנה • 2013: כריסטין אוהורוגו בריטניהבריטניה • 2015: אליסון פליקס ארצות הבריתארצות הברית • 2017: פיליס פרנסיס ארצות הבריתארצות הברית • 2019: סאלווה עיד נאסר בחרייןבחריין • 2022: שוני מילר-אואיבו בהאמהבהאמה • 2023: מריליידי פאולינו הרפובליקה הדומיניקניתהרפובליקה הדומיניקנית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14309983
* MusicBrainz: f5ab9e9c-3e97-42de-9957-95996df2ae23

 |